ZAPISNIK

1. sjednice Upravnog Vijeća DV «Ćok», održano dana 31. kolovoza s početkom u 19.30 sati u prostorijama Dječjeg vrtića Ćok u Tkonu..

NAZOČNI:,Julijana Jakovljev, Marta Mušćet Bobić ravnateljica Ana Kuštera, Kristina Ostojić,Vlasta Ostojić i Branko Smoljan

Predsjednica je pozdravila nazočne i utvrdila kvorum za ovu sjednicu i predložila sljedeći dnevni red:

DNEVNI RED:

1. Izvješće ravnatelja o načinu izbora članova Upravnog vijeća
2. Potvrđivanje mandata izabranih članova Upravnog vijeća
3. Donošenje Poslovnika o radu Upravnog vijeća
4. Izbor predsjednika i zamjenika predsjednika Upravnog vijeća
5. Prijedlog odluke o raspisivanju natječaja za odgojitelja/icu- pripravnika/icu

 za stručno osposobljavanje za rad bez zasnivanja radnog odnosa

1. Prijedlog Godišnjeg izvještaja rada DV Ćok za pedagošku godinu 2015./2016.
2. Razno

 Ad-1

Ravnateljica na početku sjednice Upravnog vijeća pozdravila buduće vijećnike. Objasnila im je proceduru sastavljanja Upravnog vijeća vrtića. Na početku je pojedinačno pitala buduće vijećnike da li pristaju na svoju kandidaturu u dječjem vrtiću. Nakon toga su podnijeli izjavu da pristaju na mandat od 4 godine.

 Ad-2

Nakon toga krenulo se u izbor predsjednika i ostalih članova vijeća.

Za predsjednika Upravnog vijeća je izabrana Julijana Jakovljev

Za zamjenika je izabran Branko Smoljan

Za zapisničara je izabrana Vlasta Ostojić.

 Ad-3

Predsjednica je preuzela vođenje Upravnog vijeća i pročitala cijeli Poslovnik Upravnog vijeća. Svi vijećnici su se složili s navedenim i donijeli jednoglasno odluku da prihvaćaju Poslovnik Upravnog vijeća u cijelosti.

 Ad-4

U ovoj točci dnevnog reda ravnateljica je objasnila potrebu za pripravnikom.Kako ih ove godine ima jako puno male djece i postoji potreba za još jednim odgojiteljom.Upravno vijeće donosi odluku:

Dječji vrtić „Ćok“

Put Mrviska 3

23212 Tkon

KLASA: 112-06/16-03/01

URBROJ: 2198/32-05-01-16/1

Tkon,1.09.2016 .

Na temelju članka 26. Zakona o predškolskom odgoju i obrazovanju (NN 10/97, 107/07 i 94/13),

Upravno vijeće Dječjeg vrtića „Ćok“, Tkon donosi

 **O D L U K U**

 o raspisivanju natječaja za odgojitelje/ice- pripravnike/ice

 za stručno osposobljavanje za rad bez zasnivanja radnog odnosa

* Jedan (1) izvršitelj/ica na određeno radno vrijeme – puno radno vrijeme.

**UVJETI za radno mjesto odgojitelja/ice su:**

Završen preddiplomski sveučilišni studij ili stručni studij za odgojitelja predškolske djece, odnosno studij za odgojitelja kojim je stečena viša stručna sprema u skladu s ranijim propisima, kao i završen sveučilišni diplomski studij ili specijalistički studij za odgojitelja

Ili prema Zakonu o predškolskom odgoju i obrazovanju (NN 10/97, 107/07 i 94/13)

**Kandidati uz prijavu za natječaj prilažu:**

* Dokaz o stečenoj stručnoj spremi – **preslika,**
* Uvjerenje o nekažnjavanju, odnosno ne vođenju prekršajnog postupka ( **ne starije od 6 mjeseci**) sukladno članku 25. Zakonu o predškolskom odgoju i obrazovanju (NN 10/97, 107/07 i 94/13
* Životopis
* Domovnica – preslika
* liječničko uvjerenje

Rok za podnošenje prijava na natječaj iznosi osam (8) dana od objave natječaja.

O rezultatima provedenog natječaja kandidati će biti obaviješteni u roku osam (8) dana od dana donošenja odluke o odabiru kandidata na sjednici Upravnog vijeća Vrtića.

Nepotpune i nepravodobne prijave neće se razmatrati.

Natječaj će biti objavljen na mrežnoj stranici Hrvatskog zavoda za zapošljavanje, te oglasnim pločama vrtića kao i na web stranici dječjeg vrtića Ćok i Općini Tkon.

Napomena: natječaj će biti realiziran nakon pozitivne ocjene Hrvatskog zavoda za zapošljavanje.

Prijave na natječaj s popratnom dokumentacijom dostavljaju se na adresu:

Dječji vrtić „Ćok“, 23212 Tkon

 Ad-5

Ravnateljica je podnijela izvještaj za pedagošku godinu 2015./2016. Upravnom vijeću koji je u cijelosti prihvatio.

Sjednica je završila u 20:30 sati.

Zapisničar:

Vlasta Ostojić UPRAVNO VIJEĆE DV ĆOK

 Predsjednica Julijana Jakovljev